ERŐS VÁRUNK AZ ÚRISTEN!                                                               ÚTJELZŐ 4. oldal
Útjelző énekünk: Isten velünk, viszontlátásra!  – Találkozzunk a mennyben!
A Halleluja! 82. éneke – Ezzel az evangéliumi énekkel köszöni meg az ÚTJELZŐ Olvasói érdeklődő figyelmét az eddig megjelent négy lapszám szerkesztője: Garai András presbiter. 
1 * Isten velünk viszontlátásra! / Boldog útjain kegyesen / Hű kezével Ő vezessen; / Refr. 
Refr. 1-4 * Isten velünk viszontlátásra! / Hogyha itt tán nem is, / Ott az égi honba fenn, / Jézusunk kebelén. / Isten velünk viszontlátásra!
2 * Isten velünk viszontlátásra! / Légyen őrünk és vezérünk. / Harcainkba’ küzdjön értünk, / Refr. 
3 * Isten velünk viszontlátásra! / Hogyha ellen dúlja kincsünk, / Fölfelé, csak Rá tekintsünk, / Refr.  
4 * Isten velünk viszontlátásra! / Hűn ölelve tart szerelme, / S nem hagy el sohsem kegyelme, / Refr.
KEGYES IMÁDSÁG A TRANOSCIUS ÉNEKESKÖNYVBŐL (41-42. oldal)
„Buzgó imádságban, ájtatos énekben / Öröm van a földön, öröm az egekben / Itt len változandó, ott fenn véghetetlen.” Ima: A Krisztus Igéjében és igazságában való megállásért.
„Ó Uram, jóságos Istenem! Tarts meg, kérlek, engem a te Igédben, mert a te igéd igazság. Adj tanácsot és segedelmet, nyújts nekem bátorságos megállást. Az én sajkám könnyen elmerülhet: ó, vezesd azt magad! Lábaim könnyen megbotolhatnak: ó erősítsd azokat magad! Testem könnyen tévedhet balútra: ó óvjad azt magad! Kölcsönözd nekem, ó Istenem, isteni bölcsességed egy sugarát, hogy jó és gonosz közt különbséget tehessek; adj nekem keresztyéni gondosságot, hogy a gonosszal szemben óvatos legyek, annak tőrébe bele ne essem, mérgezett tanítása által meg ne rontassam, ártalmas kórságának súlyát elkerüljem. Tarts meg engem a Krisztus igazságában, az apostolok odaadásában és hűségében, a vértanúk hősiességében és lángbuzgóságában, hogy soha ne áhítsak új tanításokat, ne járjak idegen ösvényeken, ne higgyek más lelkeknek s ne kövessek tisztátalan tanításokat. Ha pedig ezen a világon az én hitemért és a Rólad való bizonyságtételemért üldöztetés és szenvedés várna rám, ó adj nekem kitartást és erős megállást, hogy hitemet megőrizzem, örök üdvbe vetett reménységemet megtartsam. Mert nem az, aki elkezdette, de aki mindvégig megmaradt a te igazságod bizonyságtételében, nyer üdvösséget; arra vár örökkévaló romolhatatlan dicsősége amaz égi koronának, amelyet készíts el számomra is, Istenem, Atyám, szent Fiadnak, az én Uramnak, egyetlen Üdvözítőmnek érdeméért. Ámen.”  
Forrás:http://www.garainyh.hu/tranoscius/imadsagok/original/12.jpg
       & http://www.garainyh.hu/tranoscius/imadsagok/original/13.jpg  
Gyülekezeti alkalmaink az I. körzetben: A Széna téri Kistemplomban minden vasár- és ünnepnap 11 órától: istentisztelet, a 2. és 4. héten úrvacsorával. Minden csütörtökön 17 órától: bibliaóra a Széna téri gyülekezeti teremben. * Minden kedves Olvasónak Istentől gazdagon megáldott vízkereszti ünneplést kívánunk! 2018-ban: Bízd Újra Életed Krisztusra!  
ÚTJELZŐ Kistemplomi Körlevél 2018. I.  Felelős szerkesztő: dr. Endreffy Ildikó körzeti felügyelő * Felelős kiadó: dr. Kovács László Attila körzeti parókus lelkész.
Utunk a mennybe visz! ERŐS VÁRUNK AZ ÚRISTEN! Mienk a menny örökre!

 Ú  T  J  E  L  Z  Ő       

              
Nyíregyházi Evangélikus Egyházközség I. körzet KISTEMPLOMI KÖRLEVÉL 2018. I. 

„Hirdessétek az evangéliumot minden teremtménynek!”
Vízkereszt ünnepe nemcsak a napkeleti bölcsek látogatásának és Jézus Krisztus megkeresztelkedésének az ünnepe, de az ÚR megjelenésével (Epifánia) elkezdődött a lakott földön (ökumené) Isten örömhírének (evangélium) a hirdetése. Az angyal kezdte el a betlehemi mezőn: „Ne féljetek, mert íme, hirdetek nektek nagy örömet, amely az egész nép öröme lesz!” (Lk 2,10) S mennybemenetele előtt, ez volt az ÚR Jézus utolsó parancsa, amelyet máig nem vont vissza, és mindenkori követőinek szól: „Menjetek el szerte az egész világba, hirdessétek az evangéliumot minden teremtménynek!” (Mk 16,15) Ez a missziói parancs határozza meg a keresztyénség küldetését; stratégiai célját! Ezért idei első lapszámunk főtémája is a misszió; az ÚR Jézus Krisztus ígérete és „házi feladata” (ApCsel 1,8) alapján: „Ellenben erőt kaptok, amikor eljön hozzátok a Szentlélek, és tanúim lesztek Jeruzsálemben, egész Júdeában és Samáriában, sőt a föld végső határáig.” Isten már rég kijelentette: „Ti vagytok a tanúim – így szól az Úr –, és az én szolgám, akit kiválasztottam, hogy megismerjetek, higgyetek bennem, és megértsétek, hogy csak én vagyok. Előttem nem lett isten, és utánam sem lesz!” (Ézs 43,10) Akit az Úristen megtérített és újjászült igéje és Szentlelke által, az az ő szeretetéről tanúskodó gyermeke; és Krisztus követése: „Imitatio Christi” másként megfogalmazva (személyes meggyőződésem szerint is) ezt jelenti: minden Christianus: misszionárius! Az egyetemes papság elvét vallva; te is lehetsz igemisszionárius! S csak így lehetsz láthatóan és hallhatóan is evangélikus, azaz a jó hír továbbadója. E küldetésed betöltéséhez nem kell más földrészre utaznod; ahol élsz, tovább adhatod az örömhírt, egész életfolytatásoddal hirdetheted az evangéliumot! De ne rám hallgass, olvasd el, mit üzen erről Luther Márton, Cseri Kálmán és Túróczy Zoltán! * Összeállította: Garai András
Luther Márton: A tanúságtevő nem áll egymagában
Krisztus nem kíván tőlünk mást, csak azt, hogy megvalljuk őt, és szabadon, meg nem félemlítve beszéljünk róla. Na de, mondod erre te, ha én ezt megteszem, akkor pofán vernek! Erre maga Krisztus így felel: „Hívj segítségül a nyomorúság idején, én megszabadítlak, te pedig dicsőítesz” (Zsolt 50,15). Tovább: „Segítségül hív engem, ezért meghallgatom; vele vagyok háborúságában, megmentem, és dicsőségessé teszem” (Zsolt 91,15). – Nincs a földön könnyebb munka, mint az igaz istentisztelet, vagyis úgy cselekedni, ahogyan Isten az ő igéjében megparancsolta. – Summa, nem hiányzik nekünk semmi más, csak a hit. Csakhogy nagyon is fogyatékos a hitem, és be kell érnem azzal, ami Szent Pálnál olvasható: „Elég neked az én kegyelmem” (2Kor 12,9) Forrás: Csak Krisztus légyen Mesterünk 132. o.

„A Szentírás önmagát magyarázza!” * A 2018. ÉV IGÉJE (Jel 21,6c) Isten mondja:
„Én adok majd a szomjazónak az élet vizének forrásából ingyen.”